CELEX: 61963CJ0018
Language: da
Date: 1964-03-19 00:00:00
Title: Domstolens Dom (Første Afdeling) af 19. marts 1964. # Estelle Schmitz, gift Wollast, mod Det Europæiske Økonomiske Fælleskab. # Sag 18-63.

DOMSTOLENS DOM (FØRSTE AFDELING)
      AF 19. MARTS 1964
      
         Estelle Schmitz, gift Wollast
      
      
         mod Det europæiske økonomiske Fællesskab
      
      Sag 18/63
      Processprog: Fransk
      
      Angående :
      Navnlig annullation af Kommissionens anslag på at lade sagsøgerinden komme ind under integrationsproceduren og at forlænge hendes ansættelseskontrakt, subsidiært erstatning.
      Domskonklusion:
      
               1.
            
            
               
                        a)
                     
                     
                        Sagsøgtes beslutning om ikke at forlænge sagsøgerindens kontrakt ud over den 31. januar 1963 annulleres.
                     
                  
                        b)
                     
                     
                        Sagsøgerinden må anses for stadig at være ansat hos sagsøgte på de materielle vilkår, der var gældende for hendes kontrakt den 31. januar 1963.
                     
                  
                        c)
                     
                     
                        Sagsøgte dømmes til at betale sagsøgerinden månedsløn på de ovenfor under b) nævnte vilkår, formindsket med 15 % for perioden mellem 1. februar 1963 og tidspunktet for denne doms afsigelse.
                     
                  
                        d)
                     
                     
                        Sagsøgerinden har. på de ovenfor under b) nævnte vilkår, krav på de andre fordele, der følger af hendes kontrakt, navnlig hvad angår den sociale sikring og lægelig bistand.
                     
                  
         
               2.
            
            
               
                        a)
                     
                     
                        Påstanden om annullation af den beslutning, der meddeltes sagsøgerinden ved skrivelse af 1. marts 1973 fra hr. Smulders, og hvori det erklæredes, at sagsøgerinden ikke kunne komme ind under integrationsproceduren i artikel 102 i EØF-tjenestemandsvedtægten, forkastes.
                     
                  
                        b)
                     
                     
                        Sagsøgte er forpligtet til at lade sagsøgerinden deltage i den i henhold til EØF-tjenestemandsvedtægtens artikel 29, stk. 1 b organiserede udvælgelsesprøve vedrørende den i Kommissionens stillingsmeddelelse nr. 87 omhandlede ledige stilling.
                     
                  
                        c)
                     
                     
                        Sagsøgte er ikke berettiget til at tage sagsøgerindens adfærd ved begivenheden den 29. oktober 1962 i betragtning, hvad angår den ovennævnte udvælgelsesprøve.
                     
                  
         
               3.
            
            
               Påstanden om annullation af det forbud, sagsøgerinden havde fået mod at udøve sine funktioner i januar måned 1963, og om at dømme sagsøgte til at betale sagsøgerinden 1 FB i erstatning, forkastes.
            
         Generaladvokatens forslag til afgørelse:
      
               —
            
            
               at »auxiliaire-kontrakten« (kontrakt med en hjælpeansat) af 13. april 1962 sættes i kraft igen og har virkning fra den 31. januar 1963 og indtil fru Wollast kan deltage i den interne udvælgelsesprøve, som Kommissionen havde til hensigt at arrangere med henblik på besættelse af de stillinger, der ved meddelelse af 19. september 1962 blev opslået ledige;
            
         
               —
            
            
               og at de øvrige påstande i stævningen forkastes.
            
         Sammendrag
      
               1.
            
            
               Tjenestemand — sager mod Fællesskaberne — sagsøgte — kompetence til at møde for Fællesskabet
               (EØF-traktaten, artikel 179; EØF- og EKSF-tjenestemandsvedtægten, artikel 91)
            
         
               2.
            
            
               Tjenestemænd — sager mod Fællesskaberne — udenretlig procedure — anvendelse
               (EØF- og EKSF-tjenestemandsvedtægten, artikel 90; ansættelsesvilkårene for de øvrige ansatte i Fællesskaberne, artikel 73)
            
         
               3.
            
            
               Tjenestemænd — varig ansættelse under vedtægten — fast stilling — begreb
               (EØF- og EKSF-tjenestemandsvedtægten, artiklerne 1 og 102)
            
         
               1.
            
            
               De i EØF- og EKSF-tjenestemands vedtægtens artikel 91 omhandlede søgsmål skal anlægges mod den institution, som vedkommende sagsøger hører under, denne institution er kompetent til at møde for Fællesskabet.
            
         
               2.
            
            
               Da den i EØF- og EKSF-tjenestemandsvedtægtens artikel 90 og artikel 73 i ansættelsesvilkårene for de øvrige ansatte i Fællesskaberne omhandlede procedure har udenretlig karakter, kan den anvendes i alle tilfælde, hvor der kan blive tale om en indenretlig procedure, herunder tilfælde hvor der netop er strid om retsmæssigheden af en afskedigelse af en ansat.
            
         
               3.
            
            
               Begrebet »fast stilling« omfatter kun stillinger, der i Fællesskabets budget omtales som »faste« eller benævnes på anden tilsvarende måde.